

***Piliscsaba Város Önkormányzata Képviselő-testületének***

***Pénzügyi, Ügyrendi és Településfejlesztési Bizottsága***

 **6/2019**

**JEGYZŐKÖNYV**

**Készült:** 2019. március 27-én 18 órakor Piliscsaba Város Önkormányzata Képviselő-testületének Pénzügyi, Ügyrendi és Településfejlesztési Bizottságának rendes nyílt ülésén

**Helye:** Polgármesteri Hivatal Díszterem (2081 Piliscsaba, Kinizsi Pál u.1-3.)

**Szavazati joggal jelen vannak:** Styevola István bizottsági elnök, Lázi Tamás elnökhelyettes, Mocsáry Dezső tag, Rozovits Ferenc tag, Simon Gyula tag, Koós Gábor külsős tag, Peterdy András külsős tag

**Késését jelezte:** Koós Gábor külsős tag és Szelke László

**Tanácskozási joggal jelen vannak:** Nagy Zsolt jegyző, dr. Guba Zsolt aljegyző, Vargáné Rokolya Ildikó Gazdasági osztály vezetője, Győri Gábor PIVI vezetője, Takács Beáta jegyzőkönyvvezető

**Styevola István**: Köszöntök mindenkit Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottságának 2019. március 27-i nyílt ülésén.

Megállapítom, hogy a bizottság **5 fővel határozatképes,** 2 fő jelezte késését. Polgármester úr a mai ülésen nem tud jelen lenni.

 ***Napirend: Előterjesztő:\_\_\_\_\_\_\_\_\_\_\_\_\_***

1. Beszámoló a Bizottság által hozott határozatok végrehajtásáról Farkas András polgármester
2. Döntés Piliscsaba Város Önkormányzat Képviselő-testülete által

benyújtott pályázatokról szóló beszámoló elfogadásáról Farkas András polgármester

1. Beszámoló a téli hó eltakarításról és csúszásmentesítésről Győri Gábor intézményvezető
2. Lakosságorientált rendőrségi modell Simon Gyula tanácsnok
3. Beszámoló a Piliscsabai Polgárőr Egyesület 2018. évi

tevékenységéről Simon Gyula tanácsnok

1. Beszámoló a Piliscsabai Önkéntes Tűzoltó Egyesület 2018. évi

tevékenységéről Simon Gyula tanácsnok

1. A Piliscsabai Sportegyesület 2018. évi beszámolója (utánküldés) Farkas András polgármester
2. A járművek közlekedésének önkormányzati tulajdonú utakon

történő súlykorlátozásáról, a behajtási engedélyek kiadásának

és felhasználásának rendjéről szóló 18/2018. (IX. 18.)

önkormányzati rendelet módosítása (utánküldés) Farkas András polgármester

1. Döntés a Piliscsaba Művelődési Információs Központ és

Könyvtár intézményvezetői pályázatának kiírásáról Farkas András polgármester

1. Döntés a WIFI4EU pályázat keretében megvalósítandó fejlesztés

kivitelezőjének kiválasztásáról Farkas András polgármester

1. Döntés a Globomax Zrt. ajánlatáról Farkas András polgármester
2. Nagykovácsi Nagyközség településrendezési eszközei

módosításának véleményezése Farkas András polgármester

1. Egyebek

*Zárt:*

1. Döntés a Piliscsaba Város Fejlesztési és Üzemeltetési

Intézmény intézményvezetői pályázatainak elbírálásáról Farkas András polgármester

*Koós Gábor 18.30-kor megérkezett.*

*Szelke László 18.40-kor megérkezett.*

*Mocsáry Dezső 18.45-kor megérkezett.*

**1. napirend**

**Tárgy: A lejárt határidejű határozatokról szóló beszámoló elfogadása**

A Bizottság **5 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**42/2019. (III. 27.) számú határozata**

**a lejárt határidejű határozatokról szóló beszámoló elfogadásáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága a lejárt határidejű határozatokról készített beszámolót elfogadja.

Határidő: azonnal

Felelős: elnök

**2. napirend**

**Tárgy:** **A Képviselő-testület által benyújtott pályázatokról szóló beszámoló**

**Győri Gábor:** A piac pályázaton nyertünk. Parkoló kialakítás, térburkolás.

**Styevola István:** Nézzenek utána, hogy milyen műszaki tartalommal, milyen kiviteli terv szükséges. Ha még idén meg akarjuk csinálni, hogy őszre kész legyen, akkor gyorsan meg kell rendelni a kiviteli terveket. Milyen szakági tervek vannak? Melyik volt egyesített?

**Győri Gábor:** Az útépítés nem, a térburkolás és a piac, engedélyes terv volt.

**Styevola István:** Kérek egy komplett anyagot, kimutatva az összegeket és a feladatokat. A testületi ülésre legyen kész.

***Határozati javaslat:*** a kiírt pályázattal kapcsolatos ütemezési és pénzügyi tervet kéri a bizottság a soron következő Képviselő Testületi ülésre. A Bizottság **5 igen szavazattal** a határozatot elfogadta.

A Bizottság **5 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottság**

**43/2019. (III. 27.) számú határozata**

**a Képviselő-testület által benyújtott pályázatokról szóló beszámolóról**

Piliscsaba Város Önkormányzata Képviselő-testülete Pénzügyi, Ügyrendi és Településfejlesztési Bizottsága elfogadja és elfogadásra javasolja a Képviselő-testület részére a pályázatok alakulásáról szóló beszámolót.

Határidő: azonnal

Felelős: polgármester

**3. napirend**

**Tárgy:** **A 2018-2019 telén történt hó eltakarítási és síkosság mentesítési feladatok ellátásáról**

**Győri Gábor:** Az idei évben bruttó 10.367.772,- Ft volt a hó és csúszásmentesítés. Januárban volt az erősebb hónap. A szokásos panaszok és problémák mindig fennállnak. A vállalkozó mindig pozitívan állt hozzá mindenhez.

**Peterdy András:** Az előző évi ktg. jól lett írva.

**Győri Gábor:** Nem az el lett írva. A 12, az 22 millió.

**Styevola István:** Az előző években bruttó 6-7 millió között volt. Kérem javítani az elírást.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete Pénzügyi, Ügyrendi és Településfejlesztési Bizottságának**

**44/2019. (III. 27.) számú határozata**

**a 2018-2019 telén történt hó eltakarítási és síkosság mentesítési feladatok ellátásáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testületnek, hogy a 2018-2019. évi hó eltakarítási és síkosság mentesítési feladatok elvégzéséről szóló beszámolót elfogadni szíveskedjen.

Határidő: azonnal

Felelős: polgármester

**4. napirend**

**Tárgy: a Piliscsabai Sportegyesület 2018. évi beszámolója**

**Gáspár Zsolt:** A könyvelési adatokat leadtam. Szakmailag tartjuk évek óta azt az irányt, amit feladatul kaptunk. Ebben az évben volt a felújítás, és az egészség éve programsorozat. A 24 órás focira kaptunk

150 ezer forint támogatást. A másik fele, 150 ezer forint támogatás még nem lett teljesítve. Decemberi számla lett benyújtva ezzel kapcsolatban, és könyveléstechnikailag probléma lehet. Áprilisban kezdjük a világítás megoldását, ami közös projekt az Önkormányzattal. A finanszírozás biztosított.

**Styevola István:** A műfüves pályák bérleti díját lehet-e növelni? A hirdetésekre gondolva.

**Gáspár Zsolt:** Sajnos vannak, akik az éves díjat sem fizették még ki.

**Styevola István:** A feltétel rendszer része volt. Az így szerzett bevételekről az Önkormányzatnak tudnia kell. Amíg nem veszik meg az üres felületeket, addig az Önkormányzati matricát is fel lehetne tenni.

**Simon Gyula:** Újra Gáspár Zsoltot választották elnöknek. Gratulálunk.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**45/2019. (III. 27.) számú határozata**

**a Piliscsabai Sportegyesület 2018. évi beszámolója**

Piliscsaba Város Önkormányzat Képviselő-testületének Pénzügyi, Ügyrendi és TelepülésfejlesztésiBizottsága elfogadja és elfogadásra javasolja a Képviselő-testület részére a Piliscsabai Sportegyesület 2018. évi tevékenységéről készült beszámolóját.

Határidő: azonnal

Felelős: Polgármester

**5. napirend**

**Tárgy: Lakosságorientált rendőrségi modellről szóló megállapodás megkötése**

**Simon Gyula:** Pest megyei rendőr főkapitányságról érkezett egy jelzés, hogy a 3 körzeti megbízottal, ill. a helyi rendőrökkel együttműködési megállapodásunk van, viszont velük is kell egy szerződést kötnünk. Mintát megküldték, amivel minden rendben van, ellenben minden évben újra kell kötnünk. Az a kérésem, hogy

január 1-i hatállyal szavazzuk ezt meg. Hiszen a munka az folyamatos.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**46/2019. (III. 27.) számú határozata**

**lakosságorientált rendőrségi modellről szóló megállapodás megkötéséről**

1. Piliscsaba Város Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testület részére, hogy járuljon hozzá Piliscsaba Város Önkormányzata és a Pest Megyei Rendőr-főkapitányság között – **Lakosságorientált Rendőrségi modell tárgyban –** 2019. január 1. napjától kezdődő hatállyal, 2019. december 31. napjáig tartó határozott időtartamra szóló megállapodás megkötéséhez, javasolja továbbá felhatalmazni a polgármestert az előterjesztés melléklete szerinti szerződés aláírására.
2. Az előterjesztés 1. számú melléklete szerinti együttműködési megállapodásban szereplő feladatok ellátására Piliscsaba Város Önkormányzatának 2019. évi költségvetésében pénzügyi fedezet rendelkezésre áll.

Felelős: polgármester

Határidő: azonnal

**6. napirend**

**Tárgy: A Piliscsabai Polgárőr Egyesület 2018. évi tevékenységéről szóló beszámoló elfogadása**

**Simon Gyula:** Az Önkormányzat anyagilag is támogatja a Polgárőr Egyesületet. A mellékletben szerepel, hogy a polgárőrség mit teljesített, ill. hány órát. A pénzügyi beszámoló részét a gazdasági osztálynak időben leadtuk. Az egyszerűsített mérleg május 31-ig készül el. Az Önkormányzat 1 millió forinttal támogatta az egyesületet, amivel minden fillérrel elszámoltunk.

**Lázi Tamás:** Az elszámolásról lehetne kérni egy rövidebb verziót?

**Simon Gyula:** Van egy 2 oldalas pdf dokumentum erről, ami kerüljön fel a listára.

**Styevola István:** Ezzel a kiegészítéssel menjen a testületi ülésre rendőrségi beszámolóval együtt.

**Simon Gyula:** A következőre biztos nem fog megérkezni, így el kell tolnunk 1 hónappal.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**47/2019. (III. 27.) számú határozata**

**a Piliscsabai Polgárőr Egyesület 2018. évi tevékenységéről szóló beszámoló elfogadásáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja Képviselő-testület részére a Piliscsabai Polgárőr Egyesület 2018. évi tevékenységéről szóló beszámolót elfogadását. A bizottság köszönetét fejezi ki a Polgárőrségnek és teljes tagságának, a 2018. évben végzett önkéntes munkájukért, mellyel nagyban hozzájárultak Piliscsaba Város közbiztonságának fenntartásához.

Határidő: azonnal

Felelős: Polgármester

**7. napirend**

**Tárgy: A Piliscsabai Önkéntes Tűzoltó Egyesület** **2018. évi tevékenységéről szóló beszámoló elfogadása**

**Simon Gyula:** A Piliscsabai Önkéntes Tűzoltó Egyesület elkészítette beszámolóját, egy összesítő táblázattal együtt, ahol fel vannak sorolva az összegek és a kifizetési helyek. Illetve azt is csatoltak, hogy milyen munkát végeztek. Mellé csatolták az összes számlakönyv másolatot is, mely betakarja az Önkormányzat által támogatott összeget. Az Esztergomi Tűzoltó Parancsnokságtól idén nem kértünk beszámolót, mivel nem támogatjuk őket. Ennek ellenére ma megküldték. Ez nem a napirend tárgya. Tájékoztatásként tudomásul vesszük. Én nem vinném testületire.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**48/2019. (III. 27.) számú határozata**

**a Piliscsabai Önkéntes Tűzoltó Egyesület** **2018. évi tevékenységéről szóló beszámoló elfogadásáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága a Piliscsabai Önkéntes Tűzoltó Egyesület 2018. évi tevékenységéről szóló beszámolót elfogadja és a Képviselő-testület részére elfogadásra javasolja. A bizottság köszönetét fejezi ki az Önkéntes tűzoltóságnak és teljes tagságának, a 2018. évben végzett önkéntes munkájukért, mellyel nagyban hozzájárultak Piliscsaba Város élet, és vagyonbiztonságának fenntartásához.

Határidő: azonnal

Felelős: Polgármester

**8. napirend**

**Tárgy: A Piliscsaba Művelődési Információs Központ és Könyvtár intézményvezetői pályázatának kiírása**

**Nagy Zsolt:** Intézményvezetői munkakör betöltésére a pályázati kiírás megtörtént.

**Szelke László:** Két kérdésem van.Bármiféle kommunikációs végzettség nélkül akarja-e a képviselő testület a város kommunikációját rábízni valakire? Bármiféle vezetői képzettség vagy tapasztalat nélkül lehet-e intézményvezető?

**Simon Gyula:** Kommunikációra arra gondoltunk, hogy pl. facebook-ra, vagy a honlapra feltenni a kulturális eseményeket.

**Peterdy András:** A pályázati feltételeknél van egy mondat, ami számomra értelmetlen: ”nem szakirányú felsőfokú végzettséggel és felsőfokú szakirányú végzettséggel”.

**Nagy Zsolt:** Más szakirányú végzettséggel. Ez módosítva lesz.

**Koós Gábor:** A kiírásban nem egyértelmű, hogy határozott időre vagy határozatlan időre szól.

**Nagy Zsolt:** Vezetőként határozott időre, de utána közalkalmazottként határozatlan.

**Styevola István:** Javaslat: pályázati feltételek közé kerüljön be, az integrált közművelődési intézményben szerzett legalább 1 éves vezetői gyakorlat.

**Mocsári Dezső:** A feltételek közé a vezetői gyakorlatot nem tenném bele, mert behatárolja a lehetőségeket.

**Styevola István:** Az a probléma az Önkormányzati rendszerben, hogy nem kellő képességgel rendelkező emberek dolgoznak, nem Piliscsabáról beszélek, ami plusz munkát okoz másoknak. A vezetői képesség nagyon fontos. Én 5 év tapasztalatot mondanék.

**Mocsári Dezső:** A következő módosításokat szeretném: a pályázati feltételeknél legalább 1 év feletti szakmai tapasztalat, és 60 órás képzés vagy azzal egyenértékű képzés megléte.

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**…../2019. (III. 27.) számú határozata**

**a Piliscsaba Művelődési Információs Központ és Könyvtár intézményvezetői pályázatának kiírásáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testület részére a határozat mellékletét képező pályázati kiírás megjelentetésének elrendelését, az alábbi módosításokkal:

* a pályázati feltételekből kerüljön ki a „feletti” szó a következő sorból:
* szakirányú - legalább 5 év feletti szakmai tapasztalat
* a pályázat elbírálásánál előnyt jelent részben a legalább 60 órás képzés kerüljön kiegészítésre:
* legalább 60 órás képzés megléte vagy azzal megegyező.

Továbbá javasolja, hogy a Képviselő-testület kérje fel a Humánszolgáltató Bizottságot a pályázatok véleményezésére.

Határidő: azonnal

Felelős: polgármester

A Bizottság **3 igen és 4 nem szavazattal** az alábbi határozati javaslatot **nem fogadta el:**

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**49/2019. (III. 27.) számú határozata**

**a Piliscsaba Művelődési Információs Központ és Könyvtár intézményvezetői pályázatának kiírásáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testület részére a határozat mellékletét képező pályázati kiírás megjelentetésének elrendelését. Módosításként a pályázati feltételek közé kerüljön be, az integrált közművelődési intézményben szerzett legalább 1 éves vezetői gyakorlat.

Határidő: azonnal

Felelős: polgármester

**Styevola István:** Pályázati feltételek közé kerüljön be, az integrált közművelődési intézményben szerzett legalább 1 éves vezetői gyakorlat.

A Bizottság **6 igen szavazattal** az alábbi határozati javaslatot fogadta el:

**50/2019. (III. 27.) számú határozata**

**a Piliscsaba Művelődési Információs Központ és Könyvtár intézményvezetői pályázatának kiírásáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testület részére a határozat mellékletét képező pályázati kiírás megjelentetésének elrendelését az alábbi módosításokkal:

* a pályázati feltételek második pontjából kerüljön ki a „feletti” szó az alábbiak szerint:
* *szakirányú - legalább 5 év szakmai tapasztalat*
* a pályázat feltételek rész kerüljön egy további feltétellel kiegészítésre az alábbiak szerint:
* *Integrált közművelődési intézményben szerzett legalább 1 éves vezetői gyakorlat*
* a pályázat elbírálásánál előnyt jelent rész második pontjában a legalább 60 órás képzés kerüljön kiegészítésre az alábbiak szerint:
* *150/1992. (XII. 20.) kormányrendelet 6/G. § (2) bekezdésében foglalt integrált kulturális intézmények vezetésére vonatkozó államháztartási és vezetési ismereteket nyújtó, legalább 60 órás képzés vagy azzal egyenértékű képzés meglét*e.

Javasolja továbbá a Bizottság, hogy a Képviselő-testület kérje fel a Humánszolgáltató Bizottságot a pályázatok véleményezésére.

Határidő: azonnal

Felelős: polgármester

**9. napirend**

**Tárgy: Köztéri wifi hot-spotok telepítését végző vállalkozás kiválasztása**

**Dr. Guba Zsolt:** A pályázat elnyerését követően kikerült azokhoz a cégekhez, akik már csináltak ilyet. Az ajánlatkéréseket követően 2 cég jöhet szóba, az Invitech és a Vodafone. A vodafone megtette az 5.000 eurós ajánlatát, az Invitech viszont kisebb összeget adott meg. Ez az összeg fix a pályázat végett.

**Invitech – Nagy Tamás:** Én a műszaki részről jöttem. Árképzésre sajnos nem tudok válaszolni. Szerintem plusz szolgáltatásokkal ki lehet 5.000 euróra kerekíteni.

**Vodafone – Kovács Zoltán és Duró Péter:** Közösen dolgoztuk ki az ajánlatunkat.

**Koós Gábor:** Mi történik az áfával?

**Vodafone:** Mi ez eunak fogunk számlázni és nem Önöknek. Ez a pályázat 15 ezer euróra lett kiírva, aminek nincs áfa tartalma. Ez nem egy árverseny, nekünk ezt a 15 ezer eurót el kell költenünk. Ezzel a pénzzel gyakorlatilag Önök nem is találkoznak. Nekünk a szolgáltatást és a kivitelezést kell biztosítanunk. Önöknek viszont ezt 3 évig működtetni kell. Mi az üzemeltetést 3 évig díjtalanul vállaljuk. Valamint a helyszíni kiszállást is ingyen vállaljuk.

**Peterdy András:** 3 év után mennyibe kerülne a további üzemeltetés?

**Vodafone:** Havi díjasításra kerül ez a ktg. a vodafone részéről. A licence szolgáltatást is tartalmazza a 15 ezer euró.

**Peterdy András:** Mennyi a garancia a készülékekre. 5 évet tudnak vállalni?

**Simon Gyula:** A testületi ülésre, ami 2 hét múlva lesz tudnának-e egy tájékoztató leírást a 3 éven túli üzemeltetési ktg-ket illetően?

**Vodafone:** A mostani tudásunk szerint, nagyságrendileg.

**Styevola István:** Az 1-es eszköz, ami a Klarissza ház ÉNY-i homlokzatára lenne elhelyezve. Van-e esély arra, hogy ez az eszköz ne ott legyen felszerelve? Tudnak-e módosítani?

**Vodafone:** Én azt gondolom, hogy igen. Néhány eszköz között van ok – okozati összefüggés. Azt látni kéne, hova szeretnék áthelyezni. Ha a Klarissza házon belül szeretnék áthelyezni, akkor nem gond, de ha máshova, akkor lehet, hogy plusz eszközzel kell kalkulálnunk.

**Styevola István:** Ha a templom túloldalára vagy iskola falfelületére fel tudna kerülni, az jó lenne.

**Vodafone:** A UPC beolvad a Vodafone-ba. Jelenleg a UPC-től kapják az internet szolgáltatást. Ha a Vodafone-ra bízzák a kivitelezést, akkor egy kézben tud lenni a két szolgáltatás. Ebben az esetben nem lenne egymásra mutogatás, probléma esetén.

**Peterdy András:** 5 éves üzemeltetésben nem akarnak gondolkodni az ajánlat részeként?

**Vodafone:** Ez a pályázat nem tartalmazza az üzemeltetést, ezt az Önkormányzatnak kellene finanszíroznia, ezt mi 3 évre díjmentesen vállaljuk.

*A Vodafone képviselői távoznak.*

**Peterdy András:** Az Invitech egyből 5 évet ajánlott be, tehát ebből a szempontból jobb az ajánlata. Péntekre meg tudom kérdezni a két router minőségét. A Vodafone ajánlata sokkal kidolgozottabb.

**Styevola István:** Felkérjük a Polgármester urat, írjon nekik egy levelet, hogy vállaljanak be esetleg 5 évet.

Technológiában szerintem az Invitech sokkal előrébb jár. Akkor hasonlítható össze a két ajánlat, ha az Invitech ad egy 15 ezer eurós ajánlatot, ellenkező esetben ki kell zárni.

**Nagy Zsolt:** Megkérjük az Invitech-et, hogy töltse fel az ajánlatát 15 ezer euróig, ill. a a Vodafone-t, hogy emelje fel az üzemeltetést 60 hónapra.

**Simon Gyula:** Testületi ülésig ezt módosítsák.

**Styevola István:** Az előterjesztéshez jó lenne, ha a kiinduló állapotot is csatolnánk. Az ajánlati felhívást nem láttam sehol, kérem a testületi ülésre ezt is.

Javaslatom, hogy a pályázat kerüljön pontosításra az elhangzottak szerint, a testületi ülésig.

aHaHhjweoiöüoúdaq

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**51/2019. (III. 27.) számú határozata**

**köztéri wifi hot-spotok telepítését végző vállalkozás kiválasztása**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága támogatja, hogy az önkormányzat a köztéri wifi hot-spotok kiépítését a …………… vállalkozóval végeztesse el, valamint javasolja a Képviselő-testületnek, hogy hatalmazza fel a polgármestert a szerződés előkészítésére, illetve a pályázat kerüljön pontosításra, miszerint az Invitech egészítse ki ajánlatát 15 ezer euróig, és a Vodafone emelje fel az üzemeltetési időt 60 hónapra.

Határidő: azonnal

Felelős: polgármester

**10. napirend**

**Tárgy: a Globomax Zrt. ajánlatának elfogadása**

**Dr. Guba Zsolt:** A testületi ülésen nem a megfelelő összeggel szerepelt.

**Styevola István:** 36 hónapos futamidővel szeretné az Önkormányzat megrendelni.

**Koós Gábor:** Így sokkal több a kamat költség, mintha egy összegben fizetnénk ki. Így évi 900.000,- Ft maradna az Önkormányzatnál.

**Styevola István:** Az Önkormányzat minden évben megalkotja a költségvetését.

A Bizottság **5 igen szavazattal** az alábbi határozati javaslatot fogadta el:

**Piliscsaba Város Önkormányzatának Képviselő-testülete**

**Pénzügyi, Ügyrendi és Településfejlesztési Bizottságának**

**52/2019. (III. 27.) számú határozata**

**a Globomax Zrt. ajánlatának elfogadása**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testület részére, hogy a Globomax Zrt. ajánlatát fogadja el 36 hónapos futamidejű fizetési konstrukcióval. A 36 hónapos fizetési konstrukció alapján a teljes vételi összeg: bruttó 5.030.998,- Ft.

A 2019. évben esedékes 9 hónapra járó bruttó **1.873.618,-** Ft költség összegét az Önkormányzat 2019. évi költségvetés beruházás táblája tartalmazza, a fennmaradó összeg kerüljön az általános tartalékba a következő előirányzat módosításkor.

Módosító javaslat: az egyösszegű kifizetést javasolja a Bizottság 4.105.791,- bruttó összegben, mely teljes egészében a 2019. évi költségvetést terheli. A nem tervezett összeg az általános tartalékból kerüljön kiegyenlítésre.

Felelős: polgármester

Határidő: azonnal

**11. napirend**

**Tárgy: a Nagykovácsi Nagyközség Településfejlesztési és Településrendezési Eszközei felülvizsgálata egyeztetési dokumentációjának véleményezéséről**

**Styevola István:** Javaslatom, hogy ne hozzunk addig határozatot, amíg nem látom a főépítészeti véleményt. Itt határozathozatal most nem fog történni. Nincs megalapozva ennek a határozatnak a döntési oldala.

**Simon Gyula:** kérjük a főépítész véleményét.

**Styevola István:** Testületi ülésig kérem, hogy a Piliscsaba érdekeit figyelembe véve, készüljön egy rövid összefoglaló Nagykovácsi településrendezési témában.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**53/2019. (III. 27.) számú határozata**

**a Nagykovácsi Nagyközség Településfejlesztési és Településrendezési Eszközei felülvizsgálata egyeztetési dokumentációjának véleményezéséről**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztés Bizottsága javasolja a Képviselő-testület részére, hogy ne emeljen kifogást Nagykovácsi Nagyközség Településfejlesztési Koncepciója és Településrendezési Eszközeinek felülvizsgálat tárgyában bemutatott egyeztetési tervdokumentációjának jóváhagyása ellen.

Módosító javaslat: készüljön egy rövid összefoglaló Nagykovácsi településrendezési témában.

Határidő: azonnal

Felelős: polgármester

**12. napirend - Sürgősségi indítvány**

**Tárgy:** **Pilisi Natúrpark Együttműködési megállapodás aláírása**

**Styevola István:** Jeleztük, hogy az eredeti kérésnek, nem tudunk eleget tenni, mely szerint 1.500.000,- Ft-ot fizetünk a Pilisi Natúrpark létrehozásával kapcsolatos feladatok ellátására. Ezért jött egy másik javaslat (Farkas András, Nyírő Andrással egyeztetett), miszerint éves szinten 300.000,- Ft-ot fizetünk egy összegben. Több település aláírta már ezt a szerződést. A kérdés, hogy mi, mikor, milyen formában írjuk alá? Piliscsév, Pilisszántó és Kesztőlc már aláírta a szerződést. Van-e szakmai aggály a szerződéssel kapcsolatban?

**Nagy Zsolt:** Itt egy Önkormányzati társulásról lenne szó, így hiányolom ennek az együttműködési szerződését.

**Styevola István:** A szerződés a Virágzó Kesztőlc Egyesülettel jön létre, ami nem zárja ki, hogy a 4 Önkormányzat közötti társulási szerződés is legyen.

**Nagy Zsolt:** erről a társulási szerződésről a testület dönthet, így a Virágzó Kesztőlc Egyesülettel nem tud létrejönni március 30-ig.

**Styevola István:** Javaslatom, hogy a testületi ülésre, egy társulási megállapodás kerüljön elénk.

**Koós Gábor:** Alá lehet írni a szerződést, egy hatályba lépési záradékkal, hogy akkor jön létre ez az együttműködés, ha létrejön a 4 Önkormányzat között a társulási szerződés.

**Styevola István:** Javaslatot teszünk arra, hogy szükségesnek látjuk a 4 Önkormányzat közötti társulási szerződést a hatályba lépési záradékkal.

A Bizottság **7 igen szavazattal** a fenti javaslatot elfogadta.

**Egyebek:**

**1. Közlekedésbiztonsági téma állampolgári jelzés**

**Styevola István:** A véleményeket kérem írásban küldjétek el nekem. Ha úgy gondoljuk, a következő ülésre be tudjuk hozni.

**2. Humánszolgáltató Bizottság: házi segítségnyújtás**

**Mocsári Dezső:** Az IRMÁK Kft. 10 főt, a SILO Kft. 5 főt lát el házi segítségnyújtásként. Az IRMÁK Kft. intézményvezetője szeretne még plusz 5 főt ellátni, ami 1.250.000,- Ft lenne, hogy a szolgáltatás biztosítható legyen. Különben az ellátás veszélybe kerül, tehát, így ebben a formában nem tudják vállalni. Ez a fajta támogatás a szociális keretből nem biztosítható.

Styevola István megköszöni a jelenlevők részvételét, és 20 óra 15 perckor az ülést lezárja.

K.m.f

 Lázi Tamás Styevola István

elnökhelyettes elnök